حەسار (زنجیرە تەلەڤیزیۆنی)
حەسار () زنجیرە تەلەڤیزیۆنییەکی درامای تورکییە، لە دەرھێنانی یۆکسەل ئاکسو و ھولیا گێزر، لەنێوان ساڵانی  ٢٠١٨ و ٢٠١٩ لە کاناڵی ستار تیڤی بڵاو کرایەوە. یەکەم ئەڵقەی ئەم زنجیرەیە لە ٢٩ی ئازاری ٢٠١٨ بڵاوکرایەوە.

کورتە
دەنیز ژنێکی تەمەن ناوەڕاستە و دەمێکە لەلایەن ھاوسەرەکەی توندوتیژی لێ دەکرێت، ھاکان مێردەکەی بەردەوام کحول دەخواتەوە و دەنیزی بەوە تۆمەتبار کردووە کە ڕێگەی نەداوە ببێتە مۆسیقاژەنێکی سەرکەوتوو. دەنیز و ھاکان کچێکیان ھەیە بەناوی ئێجەم و ھیچ کێشەیەکی ماڵی و داراییان نییە، بەمەشەوە دەنیز ھەست بە دڵخۆشی لە ژیانیدا ناکات و ھەمیشە ھەوڵ دەدات بەھێز بێت و لەبەر تاکە کچەکەی ئێجەم بەرگەی ئەم توندوتیژییە بگرێ.

ڕۆژێک لە کاتی دەمەقاڵێدا، ئێجەم ھەوڵ دەدات بەرگری لە دایکی بکات و بە دەمانچە تەقە لە باوکی دەکات. بەڵام دەنیز کە نایھەوێت ژیانی کچەکەی بکەوێتە مەترسییەوە، بەرپرسیاریەتی ئەم کارە لە ئەستۆ دەگرێت و لەلای پۆلیس دەڵێت من تەقەم لە ھاکان کردووە، بەم ھۆیەوە کچەکەی ڕزگار دەکات و خۆی دەکەوێتە بەندیخانە.

لە ناو بەندیخانەدا دەنیز لەگەڵ دوو گروپی جیاوازدا ئاشنا دەبێت، کە ھەر یەک لەم گروپانە بەردەوام پەلاماری گروپەکەی بەرامبەریان دەدات و بەم شێوەیە چاوی بە کەسانی جیاواز دەکەوێت و ھەرچەندە نایەوێت بەشداری سەرکێشییەکانیان بکات، بەڵام تێدەکەوێت.

ئەکتەرەکان

پەراوێزەکان

سەرچاوەکان 
 

زنجیرە تەلەڤیزیۆنییە تورکییەکان